Publication: Magyar Közlöny
Issue: MK-2010-46 (Year: 2010, Number: 46)
Era: contemporary
Section: 5. számú melléklet a 30/2010. (III. 30.) FVM rendelethez
Paragraph Index: 309

b) nem ültethetõk vagy tárolhatók az 1.1.2.3. a)–c) pontban említett, ültetésre szánt növények. Az adott parcellán azonban ültethetõk az 1.1.2.3. b)–c) pontban felsorolt növények, ha azokat a betakarítás után alávetik az alábbi, hatóságilag jóváhagyott intézkedések valamelyikének úgy, hogy ennek következtében nem áll fenn a burgonya-fonálféreg elterjedésének azonosítható kockázata. Az intézkedés lehet: – megfelelõ módszerekkel végzett fertõtlenítés, annak érdekében, hogy ne álljon fenn a burgonya-fonálféreg elterjedésének azonosítható veszélye; – a talaj lemosással vagy kefével történõ eltávolítása egészen addig, amíg az gyakorlatilag mentes lesz a talajmaradványoktól. 1.1.2.4.2. A fertõzöttnek nyilvánított, áruburgonya és ipari célra termesztett burgonya ültetésére használt parcellákat alá kell vetni a burgonya-fonálféreg felszámolását célzó, a fertõzöttségi szintnek megfelelõ hatósági védekezési programnak. Ez tartalmazza a termesztési és forgalomba hozatali rendszerrel összefüggõ intézkedéseket, a kémiai védekezés, valamint a meghatározott legmagasabb rezisztenciafokú ellenálló burgonyafajták használatának elõ írását, valamint egyéb intézkedéseket. Az MgSzH Központ e programról írásban tájékoztatja a Bizottságot és a többi tagállamot. Azon burgonyafajták esetében, amelyek ellenállóságáról az MgSZH Központ még nem értesítette a Bizottságot 2009 elõtt, az ellenállóképesség fokát az MgSzH erre jogosult szervezeti egysége állapítja meg az útmutatójában megállapított, a standard pontszámokat jelölõ táblázat szerint. 1.1.2.5. A fertõzöttnek nyilvánított parcelláról származó növényekre az MgSzH területi szerve az alábbi intézkedéseket hozza: 1.1.2.5.1. A fertõzöttnek nyilvánított parcelláról származó vetõburgonya vagy az 1.1.2.3. a) pontban felsorolt növények nem ültethetõk el, kivéve, ha az MgSZH ille té kes területi szervének felügyelete mellett, a hatóság által elfogadott olyan tudományos bizonyítékon alapuló, megfelelõ módszer alkalmazásával fertõtlenítették, hogy nem áll fenn a burgonya-fonálféreg elterjedésének veszélye. 1.1.2.5.2. A fertõzöttnek nyilvánított parcelláról származó, ipari feldolgozásra vagy forgalmazásra szánt áruburgonyát hatóságilag jóváhagyott hulladékártalmatlanító eljárásokkal rendelkezõ feldolgozó vagy osztályozó üzembe kell szállítani, biztosítva azt, hogy nem áll fenn a burgonya-fonálféreg elterjedésének veszélye. 1.1.2.5.3. A fertõzöttnek nyilvánított parcelláról származó, 1.1.2.3. b)–c) pontban felsorolt növények nem ültethetõk el, kivéve, ha, azokat alávetették az alábbi, hatóságilag jóváhagyott intézkedések valamelyikének, és így már nem fertõzõek. Az intézkedés lehet: – megfelelõ módszerekkel végzett fertõtlenítés, – a talaj lemosással vagy kefével történõ eltávolítása egészen addig, amíg az gyakorlatilag mentes lesz a talajmaradványoktól. 1.1.2.5.4. A fertõzöttnek nyilvánított tárolót fertõtleníteni kell. 1.1.2.6. Az MgSZH területi szerveinek be kell jelenteniük az MgSZH Központnak a fonálféreg fajok összetételében, a patotípusban, vagy a virulenciacsoportban beálló változással kapcsolatos gyanújukat. Minden ilyen esetben a hatóság által elfogadott megfelelõ módszerekkel el kell végezni a burgonya-fonálféreg fajok és – adott esetben – a patotípus vagy virulenciacsoport vizsgálatát az elõ ze tes eredmények megerõsítésére. A megerõsített eredményre vonatkozó adatokat évente, legkésõbb december 31-ig írásban meg kell küldeni a Bizottságnak és a többi tagállamnak. 1.1.2.7. Az MgSZH Központ minden évben legkésõbb január 31-ig írásban megküldi a Bizottságnak és a többi tagállamnak azon új burgonyafajták jegyzékét, amelyeket a hatósági vizsgálat ellenállónak talált a burgonyafonálféreggel szemben. Meg kell adni azokat a fajokat, patotípusokat, virulenciacsoportokat vagy populációkat, amelyekkel szemben a fajták ellenállóak, továbbá az ellenállóképesség fokát, valamint azt az évet, amelyben az ellenállóképességüket megállapították. 1.1.2.8. A hatósági vizsgálat vagy felderítés alapján fertõzöttnek nyilvánított parcella feloldható a korlátozások alól, ha a burgonya-fonálféreg jelenlétének kimutatásától vagy az utolsó burgonyaterméstõl számított legalább hat éves idõszakot köve tõen elvégzik az MgSzH által közzétett módszertani kézikönyv szerinti ismételt hatósági mintavételt és laboratóriumi vizsgálatot, melynek eredménye alapján burgonya-fonálféregõl mentes a parcella. A korlátozási idõszak 3 évre csökkenthetõ, ha közben megtették a megfelelõ, hatóságilag jóváhagyott védekezési intézkedéseket. 1.1.2.9. A rendelet 16. §-val összhangban kísérleti vagy tudományos célú tevékenység, valamint fajtaszelekciós munka végzése céljából eltérések engedélyezhetõk az 1.1.2.4. és 1.1.2.5. pontban említett intézkedésektõl.”

Source: https://magyarkozlony.hu/hivatalos-lapok/95ed20d769a1afd6268da88f51905a2a57cc80b2/dokumentumok/a852d2f0ea19987e7b5109c918abfa84a5505236/letoltes